La pasiveco de Ankaro antaŭ la sieĝo de Kobane fine kondukis Vaŝingtonon kontakti kun la PUD. Dum Damasko siavice deklaris subteni la kurdajn batalantojn de Kobane, la usona administracio konfesis , ke ĝi havas rektajn rilatojn kun la siria branĉo de la PLK. La 20-an de oktobro, ĝi komencis la aer-sendadon de armiloj kaj medicina materialo en la sieĝatan urbon. Tiu usona subteno, akre kritikata de la turka prezidanto, eble estas kondiĉita je pli intima kunlaboro inter la PUD kaj la siria tiel nomata « modera » opozicio, kaj al pli vasta malfermiteco rilate al la aliaj kurdaj politikaj organizaĵoj de Sirio.